URZEALA TRONURILOR
... somat la Curte să răspundă pentru crimele vasalului său,
Gregor Clegane, Muntele.
... să sosească în două zile sau va fi declarat duşman al coroanei.
Bietul Ned Stak ! Viteaz, dar nesăbuit...
Faptul că l-ai atacat a fost o prostie.
Membrii Casei Lannister nu acţionează prosteşte.
Ai ceva inteligent de spus ? Haide, spune ceva inteligent !
Catelyn Stark mi-a luat fratele prizonier.
De ce este încă în viaţă ?
- Tyrion ? - Ned Stark.
S-a amestecat unul dintre ai noştri.
L-a rănit la picior înainte să-l omor eu.
- De ce este încă în viaţă ? - Nu ar fi fost corect.
Corect ? Îţi faci prea multe griji
în legătură cu ce cred ceilalţi despre tine.
Nu-mi pasă de ce cred ceilalţi despre mine.
Nu, asta îţi doreşti să creadă lumea.
Este adevărul.
Când îi auzi spunându-ţi "regicidul" în secret
nu te deranjează ?
Ba sigur că mă deranjează.
Pe leu nu trebuie să-l preocupe ce cred oile.
Cred că ar trebui să fiu recunoscător că orgoliul tău a stat
în calea nesăbuinţei tale.
Îţi dau jumătate din armata noastră, 30 000 de oameni.
Îi vei conduce în ţinutul unde a copilărit Catelyn Stark
şi îi vei aminti că Lannisterii îţi plătesc datoriile.
Nu ştiam că pui atâta preţ pe viaţa fratelui meu.
Este un Lannister. Poate cel mai nevrednic Lannister,
dar este unul de-ai noştri.
Şi, cu fiecare zi în care este prizonier,
numele nostru e demn de mai puţin respect.
Deci pe leu îl interesează părerea...
Nu, asta nu e o părere, ci un fapt.
Dacă o altă casă îl ţine pe unul dintre ai noştri prizonier
cu neruşinare, nu mai suntem o casă de temut.
Mama ta a murit. Curând, voi muri şi eu.
Şi tu, şi fratele tău, şi sora ta, şi toţi copiii ei...
Vom muri cu toţii. Cu toţii vom putrezi în pământ.
Numele familiei va supravieţui. E tot ce va dăinui după noi.
Nu gloria ta personală, nici onoarea ta, ci familia.
Înţelegi ?
Ai fost binecuvântat cu abilităţi pe care puţini le au.
Şi-i aparţii celei mai puternice familii din toate regatele.
Încă eşti binecuvântat cu tinereţe.
Şi ce ai făcut cu toate aceste binecuvântări ?
Ai slujit ca gardă de corp pentru doi regi,
unul nebun, iar celălalt beţiv.
Viitorul familiei noastre va fi decis în următoarele luni.
Putem stabili o dinastie care să dăinuie o mie de ani
sau ne putem nărui asemenea Casei Targaryen.
Vreau să devii bărbatul care trebuia să devii dintotdeauna.
Nu anul viitor, nu mâine... Acum !
Suferi...
Am fost rănit şi mai grav la viaţa mea.
Poate că este timpul să pleci acasă.
Nu-ţi prieşte în sud.
Ştiu adevărul pentru care a murit Jon Arryn.
Serios, Lord Stark ?
De-asta m-ai chemat aici ? Să-mi spui ghicitori ?
- A mai făcut vreodată asta ? - Jaime l-ar fi omorât.
Fratele meu face cât o mie de oameni de-ai tăi.
Fratele tău ? Sau amantul tău ?
În Casa Targaryen, fraţii şi surorile se căsătoresc de sute de ani
pentru ca sângele să le rămână pur.
Jaime şi eu suntem mai mult decât frate şi soră.
Am împărţit acelaşi pântece. Am venit pe lume împreună.
Ne e scris să fim împreună.
Fiul meu te-a văzut cu el.
- Îţi iubeşti copiii ? - Din tot sufletul.
- Şi eu îi iubesc la fel pe ai mei. - Toţi, ai lui Jaime.
Slavă zeilor ! În rarele ocazii când Robert îşi părăseşte târfele
şi vine beat în patul meu, îl "termin" în alte moduri.
A doua zi nu-şi mai aminteşte nimic.
Întotdeauna l-ai urât.
Să-l urăsc ? L-am venerat !
Toate fetele din cele Şapte Regate visau la el,
dar al meu era prin jurământ.
Iar când l-am văzut în ziua nunţii noastre
în Baelor, suplu, nemilos, cu barba-i neagră,
a fost cel mai fericit moment din viaţa mea.
În noaptea aceea, s-a suit peste mine duhnind a vin,
a făcut ce a făcut, puţinul de care era în stare,
şi mi-a şoptit în ureche: "Lyanna..."
Sora ta era un cadavru, iar eu o fată vie
şi el o iubea pe ea mai mult decât pe mine.
Când regele se întoarce de la vânătoare, îi voi spune adevărul.
Ar fi bine ca tu şi copiii tăi să nu mai fiţi aici.
Nu vreau să fiu răspunzător de moartea lor.
Du-te cât poţi de departe, cu cât mai mulţi oameni,
pentru că, oriunde te-ai duce, mânia lui Robert te va urma.
Şi cu mânia mea cum rămâne ?
Trebuia să cucereşti regatele pentru tine.
Jaime mi-a spus de ziua în care a căzut Debarcaderul Regelui.
El stătea pe Tronul de Fier, iar tu l-ai obligat să renunţe.
Nu trebuia decât să-i iei tu locul.
Ce tristă greşeală !
Am făcut multe greşeli la viaţa mea, dar asta n-a fost una dintre ele.
Ba a fost !
Când intri în urzeala tronurilor, ori câştigi, ori mori.
Nu există cale de mijloc.
Nu, nu, nu...
Asta vă învaţă în nord ?
Iar tu, de oriunde ai fi...
Ai idee ce sunete ridicole scoţi ?
Înţelege vreuna dintre voi ceva din ce spun aici ?
Da, stăpâne.
Să o luăm de la capăt !
Tu vei fi bărbatul, iar tu, femeia.
Haideţi !
Încet...
Nu îi păcăleşti. Tocmai te-au plătit.
Ei ştiu ce eşti. Ştiu că te prefaci.
Treaba ta este să-i faci să uite ce ştiu, iar asta necesită timp.
Trebuie să o iei uşor...
Haide, uşor...
El te cucereşte în pofida voinţei tale.
Începe să-ţi placă.
El vrea să te creadă.
Se bucură de penisul lui de când era copil,
de ce nu ai face-o şi tu ?
Ştie că este mai bun ca alţi bărbaţi.
Întotdeauna a ştiut în sinea lui.
Acum are dovada. E aşa de bun, atinge ceva în adâncul fiinţei tale
ce nici nu ştiai că există, ceva ce te copleşeşte pur şi simplu !
De ce nu ni te alături ?
Mă păstrez pentru alta.
Ce nu ştie nu o va răni.
Ce vorbă idioată ! Ce nu ştim ne omoară de obicei.
- Cred că e foarte frumoasă. - Nu, nu tocmai.
Dar e de viţă nobilă.
Mi se pare să eşti îndrăgostit.
De mulţi ani. De aproape o viaţă, de fapt.
Joacă-te cu fundul ei !
Şi ea m-a iubit.
Eram micul ei confident, tovarăşul ei de joacă.
Îmi putea spune orice, absolut orice.
Îmi povestea despre toţi caii care îi plăceau,
despre castelul în care voia să trăiască şi despre bărbatul
cu care voia să se mărite.
Un nordic cu maxilarul ca o nicovală.
Aşa că l-am provocat la duel. În fond, de ce nu ?
Citisem toate poveştile.
Eroul îl înfrânge pe ticălos în toate poveştile.
În final, nici nu m-a lăsat să-l omor.
"E doar un copil", mi-a spus ea. "Te rog, nu-i face rău !"
Aşa că el mi-a lăsat o frumoasă cicatrice ca să nu-l uit
şi au plecat amândoi.
Încă este căsătorită cu el ?
Nu. El a murit înainte de nuntă.
Iar ea a sfârşit cu fratele lui, un exemplar şi mai impresionant.
Mă tem că îl iubeşte.
Şi de ce nu ? Cine s-ar putea compara cu el ?
Este atât de...
... bun.
Ştii ce am învăţat pierzând duelul acela ?
Că nu voi câştiga niciodată. Nu aşa...
Acela e jocul lor, cu regulile lor. Nu am să mă pun cu ei.
Am să le-o trag. Asta ştiu cel mai bine.
Asta sunt. Şi doar recunoscând ce suntem
putem obţine ce vrem.
Şi tu ce vrei ?
Totul, draga mea ! Tot ce se poate.
Acum spălaţi-vă !
Amândouă veţi lucra în seara aceasta.
Eşti o fată norocoasă, ştii ?
Acolo de unde vin nu avem milă faţă de criminali.
Acolo de unde vin, dacă l-ai ataca pe micul stăpân,
te-am aşeza pe plajă la reflux,
cu mâinile şi picioarele bătute în cuie pe patru ţăruşi.
Marea ar veni tot mai aproape.
Ai vedea moartea venind tiptil, centimetru cu centimetru.
- De unde vii ? - Din Insulele de Fier.
Sunt departe ?
Nu ai auzit de Insulele de Fier ?
Crede-mă nici tu nu ai auzit de locul din care vin eu !
Crede-mă, lordul meu...
Nu mai eşti în sălbăticie.
În ţinuturile civilizate, li te adresezi oamenilor după titlu.
- Şi care e titlul ? - "Lord".
- De ce ? - De ce ? Cum adică de ce ?
Tata este Balon Greyjoy, lord al Insulelor de Fier.
Ce legătură are asta cu tine ?
Dacă tatăl tău este lord, cum poţi fi şi tu ?
- Eu voi fi lord după tata. - Aşadar nu eşti lord acum.
Nu, tu... Râzi de mine ? Asta faci aici ?
Nu înţeleg cum gândiţi voi, cei din sud.
Eu nu sunt din sud.
Eşti de la sud de Zid. Pentru mine eşti din sud.
Eşti o târâtură neobrăzată, nu-i aşa ?
Nu ştiu, lordul meu ! Nu ştiu ce înseamnă "neobrăzată".
"Neobrăzată" înseamnă "nepoliticoasă, lipsită de respect".
Vrei să scapi de lanţul ăsta ?
Theon Greyjoy...
- Domniţa e musafirul nostru. - Credeam că e prizoniera noastră.
Şi cele două se exclud reciproc ?
E posibil să nu fiu în apropiere data viitoare.
Am întâlnit bărbaţi mai răi.
Bărbaţii cu care sunt eu obişnuită l-ar devora
şi s-ar scobi între dinţi cu oasele lui.
- De ce ai venit aici ? - Nu am vrut să vin aici.
Voiam să merg mult mai la sud,
cât se poate de departe, înainte să cadă noaptea cea lungă.
De ce ? De ce îţi este teamă ?
Sunt arătări care dorm ziua, iar noaptea vânează.
Bufniţe şi pisici sălbatice ?
Nu mă refer la bufniţe şi la pisici sălbatice.
Lucrurile de care vorbeşti au dispărut cu mii de ani în urmă.
Nu au dispărut, bătrâne. Au dormit.
Iar acum nu mai dorm.
Mi-e dor de fete.
Nu să vorbesc cu ele, pentru că nu am făcut-o niciodată.
Doar să le privesc, să le aud chicotind.
Ţie nu ţi-e dor de fete ?
Călăreţi ! Trebuie să dăm semnalul.
De ce este singur ?
O dată, când revine un cercetaş. De două, pentru venetici...
Nu este niciun călăreţ.
Este calul unchiului Benjen.
Unde este unchiul meu ?
Ned !
Robert... Eram la vânătoare...
Un porc mistreţ...
Trebuia să petrec mai mult timp cu tine,
să-ţi arăt cum să fii bărbat.
N-am fost făcut să fiu tată.
Du-te ! Nu vrei să vezi aşa ceva.
Este vina mea.
Am băut prea mult vin şi am ratat ţinta.
Pute... Pute a moarte.
Să nu crezi că nu simt mirosul !
Dar i-am plătit-o nemernicului, Ned. Mi-am împlântat cuţitul
în creierul lui. Întreabă-l pe el dacă nu a fost aşa !
Întreabă-l !
Vreau ca festinul de înmormântare
să fie cel mai mare organizat vreodată.
Şi vreau ca toţi să guste din porcul care mi-a venit de hac.
Acum lăsaţi-ne... toţi ! Vreau să vorbesc cu Ned.
- Robert, dragul meu... - Afară toată lumea !
Prostule !
Ai hârtie şi cerneală pe masă. Scrie ce îţi dictez !
În numele lui Robert din Casa Baratheon,
primul pe... Ştii cum e mai departe !
Completează tu titlurile !
Poruncesc ca Eddard din Casa Stark,
titluri, titluri... să devină regent
şi protector al Domeniului după moartea mea,
să conducă în locul meu până la majoratul fiului meu, Joffrey !
... moştenitorului meu de drept...
Dă-o încoace !
Dă-o Consiliului după moartea mea !
Cel puţin vor putea spune că am făcut un lucru bun...
Tu vei conduce de acum.
O să-ţi displacă mai mult decât mie, dar o vei face bine.
Şi fata, Daenerys...
Ai avut dreptate.
Varys, Degeţel, fratele meu... Nişte neaveniţi !
Numai tu mi-ai spus "nu". Numai tu !
Las-o să trăiască ! Opreşte-i dacă nu este prea târziu.
Am să o fac.
Cât despre fiul meu... Ajută-l tu, Ned !
Fă-l mai bun decât mine !
Voi...
Voi face tot ce pot să-ţi onorez memoria.
Memoria...
Regele Robert Beratheon, ucis de un mistreţ.
Dă-mi ceva pentru durere şi lasă-mă să mor !
Dă-i opium !
Abia se mai ţinea pe picioare de beat ce era ! Ne-a poruncit
să ne dăm la o parte, dar... Nu mi-am făcut datoria.
Nimeni nu-l putea apăra de el însuşi.
Mă întreb, Ser Barristan, cine i-a dat regelui vinul ?
Pajul lui, din burduful regelui.
Pajul ? Un Lannister ?
Ce conştiincios, să aibă grijă ca regelui să nu-i lipsească vinul !
Sper că bietul băiat nu se simte vinovat acum.
Maiestatea Sa s-a răzgândit în ce o priveşte pe Daenerys Targaryen.
Orice aranjamente ai făcut, anulează-le pe dată !
Mă tem că păsările acelea au zburat. Cred că fata este deja moartă.
Armăsarul care călăreşte lumea nu are nevoie de scaune de fier.
Potrivit profeţiei, armăsarul va merge până la capătul lumii.
Lumea se sfârşeşte la marea sărată. Caii nu traversează apa otrăvită.
Lumea nu se sfârşeşte la mare.
Mai sunt multe noroaie dincolo de ea. Noroiul în care m-am născut eu.
Nu noroaie. Ţinuturi...
Ţinuturi, da.
Există mii de corăbii în oraşele libere.
Cai de lemn care zboară peste mare...
Să nu mai vorbim despre cai de lemn şi scaune de fier !
Nu este un scaun. Este un...
Este un... tron.
Tron ?
Un scaun special pentru un rege.
Sau pentru o regină.
Un rege nu are nevoie de un scaun. Nu-i trebuie decât un cal.
Mă ajuţi să-l fac să înţeleagă ?
Dothrakii fac lucrurile în ritmul lor, din motivele lor.
Ai răbdare, khaleesi ! Vom merge acasă, îţi promit.
Fratele meu... era un prost, ştiu.
Dar era moştenitorul de drept al celor Şapte Regate.
- Am spus ceva amuzat ? - Iartă-mă, khaleesi !
Strămoşul tău, Aegon Cuceritorul, nu a cucerit şase dintre regate
pentru că era dreptul lui. Le-a cucerit pentru că a putut.
Şi pentru că avea dragoni.
Da, câţiva dragoni îţi fac misiunea mai uşoară.
Nu crezi asta ?
Ai văzut vreun dragon, khaleesi ?
Eu cred când văd şi când aud.
Cât despre restul, au trecut 300 de ani de atunci.
Cine ştie ce s-a întâmplat cu adevărat ?
Îmi cer scuze, dar mă duc să-l caut pe căpitan,
să văd dacă are scrisori pentru mine.
- Vin cu tine. - Nu. Nu te deranja !
Bucură-te de târg ! Revin imediat.
Jorah andalul...
Păianjenul îţi transmite salutări şi te felicită.
Regele ţi-a iertat tot. Poţi pleca acasă acum.
Vinuri roşii dulci !
Am vinuri roşii dulci din Lys, Volantis şi Arbour.
Rachiu din pere, vinuri andale acre. Am de toate ! Am de toate !
Khaleesi vrea să guste ?
Am un vin dulce din Dorne, doamna mea !
Dacă-l guşti, îţi vei boteza copilul cu numele meu.
Fiul meu are deja un nume, dar voi gusta vinul tău.
Doar un strop.
Doamna mea... Eşti din Westeros ?
Ai onoarea să i te adresezi lui Daenerys din Casa Targaryen,
Khaleesi a călăreţilor şi prinţesă a celor Şapte Regate.
Prinţesă...
Ridică-te ! Tot mai vreau să gust vinul acela.
Ăsta ? Nu e bun de nimic.
Nu e demn de o prinţesă.
Am un vin roşu sec din Arbor. Nectarul zeilor.
Dă-mi voie să-ţi ofer un butoi ! În dar...
Îmi faci o onoare, domnule.
Onoarea... Onoarea este a mea.
Să ştii că acasă multă lume
se roagă pentru revenirea ta, prinţesă !
Sper să-ţi răsplătesc bunătatea într-o zi.
Lasă butoiul jos !
S-a întâmplat ceva ?
Mi-e sete ! Deschide-l !
Vinul e pentru khaleesi, nu pentru unul ca tine.
Destupă-l !
Toarnă !
E păcat să bei acest vin fără să-l laşi să respire !
Fă cum spune !
Cum doreşte prinţesa...
Dulce, nu-i aşa ? Simţi mirosul fructat ?
Gustă-l, domnul meu ! Spune-mi că nu este
cel mai fin vin pe care l-ai băut vreodată !
Tu primul !
Eu ? Mă tem că nu sunt demn de acest vin.
Şi negustor sărac e acela care-şi bea singur vinul...
Ai să bei !
Opriţi-l !
Vino !
Aţi venit la noi ca proscrişi, braconieri,
violatori, ucigaşi, hoţi...
Aţi venit singuri, în lanţuri, fără prieteni sau onoare.
Aţi venit la noi bogaţi, aţi venit la noi săraci.
Unii purtaţi numele unor mândre case,
alţii, doar nume de bastarzi sau niciun nume.
Asta nu are importanţă. Este de domeniul trecutului.
Aici, la Zid, suntem cu toţii o singură casă.
În seara asta, la asfinţit...
Ai voie să pari fericit.
- Vei fi cercetaş. - Veţi depune jurământul.
Nu asta ţi-ai dorit dintotdeauna ?
Vreau să-l găsesc pe unchiul meu.
Ştiu că este în viaţă. Ştiu asta !
Aş vrea să te pot ajuta, dar eu nu sunt cercetaş.
Eu voi fi slujitor.
Şi munca de slujitor este onorabilă.
Nu aş zice... Dar voi avea ce mânca.
Aici o luaţi de la capăt !
Un frate al Rondului de Noapte îşi dedică viaţa Domeniului.
Nu unui rege, nu unui lord
sau onoarei unei case sau a alteia.
Nu trăieşte pentru aur, glorie, iubirea unei femei,
ci pentru regat şi pentru toţi oamenii din regat.
V-aţi învăţat jurămintele.
Gândiţi-vă bine înainte să le rostiţi !
Pedeapsa dezertării este moartea.
Vă puteţi depune jurămintele aici, în seara asta, la asfinţit.
Se mai roagă vreunul dintre voi la vechii zei ?
Eu, dle comandant.
Vrei să depui jurământul dinaintea unui copac al inimii, ca Benjen ?
Da, comandante.
Vei găsi o pădure la o milă nord de Zid.
Şi poate şi pe zeii tăi.
Lordul meu... Pot să mă duc şi eu ?
Casa Tarly crede în vechii zei ?
Nu. Am fost numit în lumina Celor Şapte,
ca şi tatăl meu, ca tatăl lui înaintea sa.
De ce te-ai lepăda de zeii tatălui tău şi ai casei tale ?
Rondul de Noapte este casa mea acum.
Cei Şapte nu au răspuns niciodată rugăciunilor mele.
Poate că vechii zei o vor face.
Cum doreşti, băiete !
Fiecare a fost repartizat într-un ordin în funcţie de nevoile noastre
şi de capacităţile voastre.
Halder, la constructori. Pyp, la slujitori.
Toad, la constructori. Grenn, la cercetaşi.
Samwell, la slujitori. Matthar, la cercetaşi.
Dareon, la slujitori. Balian, la cercetaşi.
Rast, la cercetaşi. Jon, la slujitori.
Rancer, la constructori. Echiel, la constructori.
Gordo, la slujitori. Niko, la cercetaşi.
Escan, la cercetaşi. Vorkoy, la constructori.
Joby, la grajduri. Mink, la bucătărie.
Allo, la constructori. Nelugo, la cercetaşi.
Fie ca zeii să vă aibă în pază !
- Cercetaşi, după mine ! - Constructori !
Samwell, tu mă vei ajuta la grădină şi la bibliotecă.
Pyp, du-te la Bowen Marsh, la bucătărie !
Luke, tu te duci la Joe Chiorul, la grajduri !
Dareon, pe tine te trimitem la Rondul de Est.
Să te prezinţi în faţa lui Borcas când ajungi !
Şi să nu faci comentarii despre nasul lui !
Jon Snow, lordul comandant Mormont a cerut ca tu
să fii slujitorul lui personal.
Am să-i servesc lordului comandant masa
şi am să-i pregătesc apa pentru baie ?
Desigur. Îi vei face focul în odaie,
îi vei schimba aşternuturile zilnic şi vei face orice altceva
îţi va cere lordul comandant.
Mă credeţi servitor ?
Te credeam frate jurat al Rondului de Noapte,
dar poate că ne-am înşelat.
- Pot să plec ? - Cum doreşti.
Jon, stai ! Nu vezi ce fac ?
Văd răzbunarea lui Allister, atâta tot !
El a vrut şi a obţinut asta. Slujitorii sunt doar menajere.
Sunt mai bun în luptă decât oricare dintre voi. Nu este corect.
Corect ? Eu cântam pentru un lord în Acorn Hall
când şi-a pus mâna pe piciorul meu şi a vrut să-mi vadă mădularul.
L-am respins şi a spus că-mi va tăia braţele
pentru că i-am furat argintul.
Acum sunt aici, la capătul lumii. Nu am cui să-i cânt,
doar unor boşorogi şi unor rahaţi ca voi.
Nu-mi voi mai vedea familia.
Nu voi mai fi niciodată cu o femeie.
Deci nu-mi vorbi de corectitudine !
Credeam că ai furat brânză pentru sora ta înfometată.
Cine le-ar spune unor străini că un lord a vrut să-i pipăie mădularul ?
Îmi cânţi ceva, Pyp ? Mi-ar plăcea să ascult un cântec.
Ascultă la mine !
Bătrânul este lordul comandant al Rondului de Noapte.
Vei fi cu el zi şi noapte.
Da, îi vei spăla hainele, dar îi vei prelua scrisorile,
îl vei însoţi la întruniri şi în luptă.
Vei şti totul, vei fi implicat în tot.
El te-a cerut. Vrea ca tu să fii viitorul comandant.
Eu doar... Întotdeauna mi-am dorit să fiu cercetaş.
Eu întotdeauna mi-am dorit să fiu vrăjitor.
Ce ? Nu, vorbesc serios !
Rămâi şi depui jurământul cu mine ?
Lord Stark ? Un moment...
Singuri, rogu-te !
- Te-a numit protector al Domeniului ? - Da.
Pe ea nu o va interesa.
Dă-mi o oră şi-ţi pun o sută de luptători la dispoziţie !
Şi ce să fac eu cu aceşti luptători ?
Să loveşti ! În noaptea asta, când toată lumea doarme.
Trebuie să-l îndepărtăm pe Joffrey de mama lui.
Protector sau nu, cel care îl are pe rege are frâiele regatului.
Cu fiecare clipă, Cersei are mai mult timp să se pregătească.
Până va muri Robert, va fi prea târziu pentru amândoi.
Şi Stannis ?
Să scăpăm regatul de Cersei ca să i-l predăm lui Stannis ?
Ai o idee ciudată despre protejarea Domeniului.
Stannis este fratele tău mai mare.
Aici nu este vorba despre succesiune !
Asta nu a contat când te-ai răzvrătit împotriva Regelui Nebun
şi nu trebuie să conteze acum.
Ce este mai bine pentru regat ? Pentru oamenii pe care-i conducem ?
Cu toţii ştim ce este Stannis. Nu inspiră iubire şi loialitate.
El nu este rege. Eu sunt.
Stannis este un comandant. A trecut prin două războaie.
- A distrus flota lui Greyjoy. - Da, este un soldat bun.
Toată lumea ştie asta. La fel era şi Robert.
Spune-mi ! Încă mai crezi că soldaţii buni sunt şi regi buni ?
Nu voi dezonora ultimele ore ale lui Robert
vărsând sânge în castelul lui
şi sculând copiii speriaţi din paturile lor.
Pleci spre Piatra Dragonului în seara asta !
Vei pune asta în mâna lui Stannis Baratheon.
Nu a pajului său, nu a căpitanului gărzii,
nu a soţiei lui.
- I-o predai personal lui Stannis. - Da, stăpâne.
Acum du-te !
Lord protector...
Regele nu are fii legitimi.
Joffrey şi Tommen sunt bastarzii lui Jaime Lannister.
Aşadar, când regele va muri...
Tronul îi va reveni fratelui său, Lord Stannis.
- Aşa se pare. Asta dacă nu... - Nu există "dacă nu".
El este moştenitorul de drept şi nimic nu poate schimba asta.
Şi nu poate urca pe tron fără ajutorul tău.
Ar fi înţelept să i-l refuzi
şi să ai grijă ca Joffrey să fie succesorul.
Ai vreo urmă de onoare ?
Eşti acum Mâna Regelui şi protector al Domeniului.
Toată puterea îţi aparţine, trebuie doar să întinzi mâna după ea.
Fă pace cu Casa Lannisters, eliberează-l pe Pezevenghi,
mărită-ţi fata cu Joffrey !
Avem destul timp să scăpăm de Stannis, iar dacă Joffrey pare
să ne facă probleme la preluarea tronului, vom dezvălui
micul lui secret şi îl vom pune pe lordul Renly pe tron.
Noi ?
Ai nevoie de cineva cu care să împarţi povara, te asigur.
Preţul meu va fi modic.
- Ce sugerezi tu e trădare. - Doar dacă pierdem.
Să fac pace cu Casa Lannister ?
Cu cei care au încercat să-mi ucidă fiul ?
Numai cu duşmanii facem pace, lordul meu...
De-asta se cheamă "a face pace".
- Nu. Nu voi face asta. - Îl alegi pe Stannis şi războiul ?
Nu avem de ales. El este moştenitorul.
Atunci de ce m-ai chemat aici ? Nu ca să-mi ceri părerea.
I-ai promis lui Catelyn că mă ajuţi.
Regina are 12 cavaleri şi o sută de străjeri,
depăşind numeric ce a mai rămas din garda mea.
Am nevoie de Mantalele Aurii.
Garda Oraşului are două mii de oameni,
oameni care au jurat să apere pacea regelui.
Uită-te la tine ! Ştii ce vrei să fac,
ştii că trebuie făcut, dar nu e un lucru onorabil,
aşa că vorbele îţi stau în gât...
Când regina proclamă un rege,
iar Mâna proclamă un altul, a cui pace o apără Garda Oraşului ?
Pe cine urmează ?
Pe cel care îi plăteşte.
Ascultaţi cuvintele mele, fiţi martori ai jurământului meu !
Noaptea se lasă şi acum începe garda mea.
Voi face asta până la moarte.
Nu-mi voi lua soţie, nu voi deţine pământuri, nu voi avea copii.
Nu voi purta coroane şi nu mă voi încununa de glorie.
Voi trăi şi voi muri la post. Eu sunt sabia din întuneric.
Eu sunt veghetorul de pe ziduri.
Eu sunt scutul ce-i apără pe locuitorii regatului.
Îmi dedic viaţa şi onoarea Rondului de Noapte
în această noapte şi în toate nopţile ce vor urma.
Aţi îngenuncheat băieţi.
Ridicaţi-vă acum bărbaţi ai Rondului de Noapte !
Ce are în gură ?
Vino aici, Nălucă ! Adu aici !
Pe toţi zeii !
Ce îi vor face ?
Când khalasarul va pleca călare, va fi legat de o şa
şi obligat să alerge după cai cât de mult poate.
Şi după ce va cădea ?
Am văzut un bărbat rezistând nouă mile odată.
Regele Robert îmi vrea moartea.
Otrava a fost prima tentativă, dar nu şi ultima.
Credeam că mă va lăsa în pace acum, că fratele meu nu mai e.
Nu te va lăsa niciodată.
Şi în întunecatul Asshai'i asasinii lui te vor găsi...
Şi dacă te refugiezi în Insulele Basilisk
spionii lui îi vor spune.
Nu va renunţa niciodată la vânătoare.
Eşti o Targaryen, ultima din Casa ta.
Fiul tău va avea sânge de Targaryen şi o hoardă de 40 000 de oameni.
Nu se va atinge de fiul meu.
Nu se va atinge nici de tine, khaleesi.
Luna vieţii mele ! Eşti rănită ?
Mi-au spus ce ai făcut, Jorah Andalul...
Alege orice cal vrei şi va fi al tău.
Îţi ofer acest dar.
Iar fiului meu, armăsarului care va călări lumea,
şi lui îi jur că-i fac un dar.
Lui îi voi dărui acest scaun de fier
pe care a stat tatăl mamei sale.
Îi voi da cele Şapte Regate.
Eu, Drogo, voi face asta.
Voi duce khalasarul în vest, până la capătul lumii,
şi vom călări pe cai de lemn peste apa sărată,
aşa cum niciun khal înaintea mea nu a făcut-o.
Voi ucide bărbaţii în costume de fier, le voi dărâma casele.
Le voi viola femeile, le voi lua copiii ca sclavi
şi le voi aduce zeii distruşi înapoi, în Vaes Dothrak.
Asta jur eu, Drogo, fiul lui Bharbo !
Asta jur în faţa Mamei Munţilor,
iar stelele îmi sunt martore.
Iar stelele îmi sunt martore...
Lord Stark !
Este în ordine. Lăsaţi-l să treacă !
Lord Stark, regele Joffrey şi regina
îţi solicită prezenţa în sala tronului.
Regele Joffrey ?
Regele Robert a murit. Zeii să-l odihnească...
Totul este înfăptuit. Garda Oraşului este a ta.
Bine. Lordul Renly li se va alătura ?
Mă tem că lordul Renly a părăsit oraşul.
A fugit pe poarta veche cu o oră înainte de zori,
cu Loras Tyrell şi 50 de oameni.
Au fost văzuţi galopând în grabă spre sud.
Suntem alături de tine, Lord Stark !
Slavă Maiestăţii Sale, Joffrey din Casa Baratheon şi Lannister,
primul pe numele său, rege al andalilor şi al primilor oameni,
lord al celor Şapte Regate şi protector al ţinutului.
Îi ordon consiliului să facă toate aranjamentele necesare
pentru încoronarea mea.
Vreau ca aceasta să aibă loc în două săptămâni.
Azi voi accepta jurăminte de credinţă de la loialii mei consilieri.
Ser Barristan, nimeni de aici nu-ţi poate pune la îndoială onoarea.
Pecetea Regelui Robert, intactă !
Lordul Eddard Stark este numit protector al Domeniului
şi va domni ca regent până când moştenitorul va fi major.
Pot să văd scrisoarea, Ser Barristan ?
Protector al Domeniului.
Ăsta ar trebui să-ţi fie scutul, Lord Stark ? O bucată de hârtie ?
Acelea erau cuvintele regelui.
Acum, avem un nou rege.
Lord Eddard, când am vorbit ultima oară, mi-ai dat un sfat.
Permite-mi să fac acelaşi lucru. Îngenunchează !
Îngenunchează şi jură-i credinţă fiului meu şi îţi vom permite
să-ţi trăieşti zilele în pustiul pe care îl numeşti casă.
Fiul tău nu are niciun drept la tron.
Mincinosule !
Te condamni singur, Lord Stark.
Ser Barristan, imobilizează-l pe trădător !
Ser Barristan este un om bun, loial. Nu-i faceţi niciun rău !
Crezi că este singur ?
Ucideţi-l ! Ucideţi-i pe toţi, vă ordon !
Comandante, ia-i pe regină şi pe copiii ei în custodie !
Du-i înapoi în apartamentele regale
şi ţine-i acolo sub pază !
Bărbaţi ai Gărzii...
Nu vreau vărsare de sânge.
Spune-le oamenilor tăi să coboare săbiile ! Nimeni nu trebuie să moară.
Acum !
Te-am avertizat să nu ai încredere în mine !
Traducerea şi adaptarea MONICA REU